ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1963/97 υποβολή: Undine-Uta Bloch von Blottnitz (V) προς την Επιτροπή (9 Iουνίου 1997)

Θέμα: Νομοθεσία της ΕΕ περί προστασίας των ειδών της πανίδας και η κατάσταση των αποδημητικών πτηνών

Τα αποδημητικά πτηνά απειλούνται στην Ευρώπη με μαζική εξαφάνιση. Ορνιθολόγοι επεσήμαναν προσφάτως ότι οι πληθυσμοί των 70 ιθαγενών ειδών αποδημητικών πτηνών έχουν μειωθεί, από τις αρχές του 20ού αιώνα, κατά 70%. Υπεύθυνο για το γεγονός αυτό καθιστούν τον άνθρωπο και τις διάφορες επεμβάσεις του επί του οικοσυστήματος. Στο κέντρο των επικρίσεων των ειδικών βρίσκεται η καταστροφή πολιτίμων βιοτόπων, η έλλειψη επαρκών τόπων ανάπαυσης των εν λόγω πτηνών, η χρησιμοποίηση παρασιτοκτόνων και άλλων βλαβερών για το περιβάλλον ουσιών, καθώς και το κυνήγι.

1. Ποια μέτρα έχει λάβει η Επιτροπή για να βελτιωθεί αποτελεσματικώς η κατάσταση των απειλουμένων με εξαφάνιση αποδημητικών πτηνών;

2. Θεωρεί η Επιτροπή επαρκείς τις προσπάθειες που καταβάλλει η Ευρωπαϊκή Ένωση στον τομέα της προστασίας του περιβάλλοντος και των ειδών της πανίδας και της χλωρίδας, κυρίως αν λάβουμε υπόψη την παρελκυστική, εν μέρει μάλιστα απραγματοποίητη μεταφορά των κοινοτικών διατάξεων περί προστασίας του περιβάλλοντος και των ειδών της πανίδας και της χλωρίδας στις νομοθεσίες των κρατών μελών;

3. Με ποιο τρόπο σκοπεύει η Επιτροπή να βελτιώσει την κατάσταση που επικρατεί ως προς τη μεταφορά των διατάξεων της κοινοτικής νομοθεσίας στις νομοθεσίες των κρατών μελών;

Απάντηση της κας Bjerregaard εξ ονόματος της Επιτροπής (7 Ιουλίου 1997)

Στο πλαίσιο του συντονιστικού ρόλου της, η Επιτροπή παρακολουθεί την πρόοδο της εκ μέρους των κρατών μελών εμπράγματης εφαρμογής της οδηγίας του Συμβουλίου 79/409/ΕΟΚ περί της διατηρήσεως των αγρίων πτηνών ((ΕΕ L 103 της 25.4.1979. )). Η Κοινότητα παρέχει χρηματοδοτική στήριξη βάσει του κανονισμού (ΕΚ) αριθ. 1404/96, ο οποίος τροποποιεί τον κανονισμό (ΕΟΚ) αριθ. 1973/92 περί θεσπίσεως χρηματοδοτικού μέσου για το περιβάλλον ((ΕΕ L 181 της 20.7.1996. )) προς υποβοήθησιν δράσεων διατήρησης όσον αφορά απειλούμενα με εξαφάνιση είδη πτηνών και ενδιαιτήματά τους σε περιοχές χαρακτηρισμένες, δυνάμει της οδηγίας 79/409/ΕΟΚ, ως περιοχές ειδικής προστασίας. Στο πλαίσιο του κανονισμού αυτού έχουν προσφάτως καταρτιστεί σχέδια για τα συνολικώς απειλούμενα είδη πτηνών στην Ευρώπη.

Η Επιτροπή είναι της γνώμης ότι πολλά κράτη μέλη δεν έχουν ακόμη τηρήσει το σύνολο των υποχρεώσεών τους που απορρέουν από την εν λόγω οδηγία, ιδίως όσον αφορά τον χαρακτηρισμό των πλέον κατάλληλων περιοχών ως περιοχών ειδικής προστασίας για τα απειλούμενα είδη πτηνών που είναι εγγεγραμμένα στο παράρτημα Ι, καθώς και για τα αποδημητικά είδη πτηνών.

Η Επιτροπή κινεί νομικές διαδικασίες που στηρίζονται στο άρθρο 169 της συνθήκης ΕΚ, όταν υπάρχουν ενδείξεις ότι τα κράτη μέλη δεν τηρούν τις υποχρεώσεις που απορρέουν από την εν λόγω οδηγία. Αυτή την στιγμή εξελίσσονται διαδικασίες κατά σειράς κρατών μελών για τον ελλιπή καθορισμό αριθμού και έκτασης περιοχών ειδικής προστασίας.
ΓΡΑΠΤΗ ΕΡΩΤΗΣΗ E-1693/97 υποβολή: Daniel Varela Suanzes-Carpegna (PPE) προς την Επιτροπή (20 Μαΐου 1997)

Θέμα: Μεταρρύθμιση της ΚΟΑ αλιευτικών προϊόντων και προϊόντων υδατοκαλλιέργειας

Η Ευρωπαϊκή Επιτροπή μελετά μία νέα πρόταση για την ΚΟΑ των αλιευτικών προϊόντων και, των προϊόντων της υδατοκαλλιέργειας.

Έχει αξιολογήσει η Επιτροπή τις επιπτώσεις που θα μπορούσε να έχει η πρόταση αυτή επί των διαφόρων περιοχών και επί της οικονομικής και κοινωνικής συνοχής;

Ποιές επιπτώσεις θα μπορούσε να έχει η πρόταση αυτή επί της απασχόλησης;

Ποιές θα μπορούσαν να είναι οι συνέπειες της πρότασης αυτής για τις αλιευτικές ζώνες της Ευρωπαϊκής Ένωσης και ιδιαίτερα για την Galicia;

Είναι σε θέση να αναφέρει η Επιτροπή το ύψος των πόρων που προτίθεται να διαθέσει για την νέα ΚΟΑ;

Είναι σε θέση η Επιτροπή να παρουσιάσει ένα ενδεικτικό χρονοδιάγραμμα για την έγκριση της νέας ΚΟΑ;

Ποιά νομική μορφή θα δώσει στο κείμενο αυτό;

Ανεξάρτητα από τη νομική μορφή του νέου κειμένου, προτίθεται η Επιτροπή να πραγματοποιήσει στα πλαίσια της νέας αυτής πρότασης, μια μελέτη όσον αφορά τις επιπτώσεις της τόσο για τους παραγωγούς και τις μεταποιητικές βιομηχανίες όσο για την προβλεπόμενη διαμόρφωση της αγοράς των αλιευτικών προϊόντων και των προϊόντων υδατοκαλλιέργειας;

Απάντηση της κ. Bonino εξ ονόματος της Επιτροπής (3 Ιουλίου 1997)

Η κοινή οργάνωση αγοράς (ΚΟΑ) των προϊόντων αλιείας και υδατοκαλλιέργειας αποσκοπεί κυρίως στην υλοποίηση, για τον τομέα αυτό, των στόχων που απαριθμούνται στο άρθρο 39 της συνθήκης ΕΚ.

Η ΚΟΑ υλοποιεί ουσιαστικά τα μέτρα προώθησης της οργάνωσης του παραγωγικού τομέα και τους μηχανισμούς ρύθμισης των περιστασιακών καταστάσεων της αγοράς. Αποσκοπεί στη στήριξη του εισοδήματος των παραγωγών μέσω της σταθεροποίησης των τιμών, σε μια αγορά με έντονο διεθνή χαρακτήρα.

Κατά την άποψη της Επιτροπής, είναι απαραίτητο να πραγματοποιηθεί αξιολόγηση της αποτελεσματικότητας της ΚΟΑ των προϊόντων αλιείας σε σχέση με τους προαναφερθέντες στόχους 7 η ανάλυση αυτή απαιτεί να ληφθούν υπόψη, από άποψη προοπτικών, οι τάσεις στην αγορά των συγκεκριμένων προϊόντων.

Προς το σκοπό αυτό, η Επιτροπή προτίθεται να διεξάγει, μέχρι τα τέλη του τρέχοντος έτους, μία συζήτηση στο πλαίσιο του Συμβουλίου, του Κοινοβουλίου και των λοιπών ενδιαφερομένων οργανισμών και επαγγελματικών φορέων σχετικά με την αγορά των προϊόντων αλιείας και την ΚΟΑ, με βάση ένα έγγραφο προσανατολισμού το οποίο συντάσσεται επί του παρόντος. Οι απαραίτητες μελέτες προς το σκοπό αυτό εκπονούνται ή πρόκειται να εκπονηθούν και οι δημοσιονομικές εκτιμήσεις θα διευκρινίζονται επίσης στο εν λόγω έγγραφο.
ΓΡΑΠΤΗ ΕΡΩΤΗΣΗ E-1638/97 υποβολή: Ursula Schleicher (PPE) προς την Επιτροπή (14 Μαΐου 1997)

Θέμα: Μετάφραση διεθνών εγγράφων στις επίσημες γλώσσες της Κοινότητας

Σε συνέχεια της απάντησης του Επιτρόπου κ. Παπουτσή, E-4112/96 ((ΕΕ C 186 της 18.6.1997, σελ. 192. )), στη γραπτή ερώτησή μου της 17.12.1996 σχετικά με τον Ευρωπαϊκό Χάρτη Ενέργειας, ερωτώ εκ νέου την Ευρωπαϊκή Επιτροπή: Αναφέρετε ότι ο θεματοφύλακας (Πορτογαλία) διεβίβασε το κείμενο σε όλες τις γλώσσες πρωτοτύπου (γερμανική, ιταλική, ρωσική, και ισπανική), και ότι η γερμανική εκδοχή χρειάστηκε να βελτιωθεί μετά την υπογραφή.

1. Πώς ήταν δυνατόν, τα νομικώς δεσμευτικά στην αρχή κείμενα που διεβίβασε ο θεματοφύλακας, να τυπωθούν σε διαφορετικές εκδοχές στη Γερμανία και στην Επίσημη Εφημερίδα των ΕΚ;

2. Δημοσιεύτηκε εκ νέου σε τεύχος της Επίσημης Εφημερίδας το κείμενο που αναγνώρισε ως οριστικό το καλοκαίρι του 1995 ο θεματοφύλακας, με επισήμανση ότι πρόκειται για διόρθωση, ώστε να είναι σαφές ότι το παλιό κείμενο παύει να είναι δεσμευτικό;

3. Θεωρεί ασήμαντο η Επιτροπή, το να καταθέτουν η Κοινότητα και τα κράτη μέλη της έγγραφα επικύρωσης διεθνών συνθηκών βασιζόμενα σε αποκλίνουσες γλωσσικές εκδοχές;

4. Αντιμετωπίζουν το ίδιο πρόβλημα και άλλα κράτη μελη; Η Επιτροπή δεν έχει απαντήσει ως τώρα στο ερώτημα αυτό.

5. Πώς ήταν ή είναι δυνατόν να είναι «οι αποδόσεις στις κοινοτικές γλώσσες...εξίσου δεσμευτικές» -για να χρησιμοποιήσουμε τη διατύπωση της απάντησης της Επιτροπής, όταν οι γλωσσικές εκδοχές αποκλίνουν;

Απάντηση του κ. Παπουτσή εξ ονόματος της Επιτροπής (3 Ιουλίου 1997)

1. Το κείμενο της συνθήκης για τον ενεργειακό χάρτη που υπογράφηκε στις 17 Δεκεμβρίου 1994 στη Λισσαβόνα δημοσιεύθηκε στην Επίσημη Εφημερίδα ((ΕΕ L 380, 31.12.1994. )). Το 1995 βελτιώθηκε γλωσσικά το γερμανικό κείμενο του χάρτη, ούτως ώστε να συμβαδίζει με τη γλωσσική χρήση στις διάφορες γερμανόφωνες χώρες. Οι τροποποιήσεις αυτές επηρέασαν μόνο το ύφος και δεν αφορούσαν την ουσία της συνθήκης. Το τελικό γερμανικό κείμενο της συνθήκης που αποτέλεσε το υπόβαθρο της γερμανικής διαδικασίας κύρωσης δημοσιεύθηκε στη Γερμανία το 1996.

2. Το γλωσσικά βελτιωμένο γερμανικό κείμενο δεν έχει μέχρι σήμερα δημοσιευθεί εκ νέου στην Επίσημη Εφημερίδα.

3. Η σύναψη της συνθήκης για τον ενεργειακό χάρτη από τις Κοινότητες θα βασίζεται στα τρέχοντα αυθεντικά γλωσσικά κείμενα. Η αναδημοσίευση στην Επίσημη Εφημερίδα του πλήρους κειμένου, συμπεριλαμβανομένων και των τροποποιήσεων, της συνθήκης για τον ενεργειακό χάρτη και των συναφών της πράξεων είναι υπό εξέταση.

4. Η Επιτροπή δεν έχει υπόψη της να έχει προκύψει το αυτό πρόβλημα στις άλλες επίσημες γλώσσες των Κοινοτήτων.

5. Η Επιτροπή είναι της γνώμης ότι ευσταθούν τα σημερινά αυθεντικά γλωσσικά κείμενα.
ΓΡΑΠΤΗ ΕΡΩΤΗΣΗ E-1791/97 υποβολή: Anne Poisson (UPE) προς την Επιτροπή (27 Μαΐου 1997)

Θέμα: Εκτύπωση επισήμων εγγράφων της Ευρωπαϊκής Ένωσης με σύστημα Μπράιγ

Η Ευρωπαϊκή Ένωση, το Ευρωπαϊκό Κοινοβούλιο, οι υπηρεσίες και τα θεσμικά όργανα, εκδίδουν και διανέμουν ορισμένα επίσημα ενημερωτικά έγγραφα.

Δυστυχώς, τα επίσημα αυτά έγγραφα δεν είναι προσιτά σε όλους τους συμπολίτες μας, και ιδιαίτερα στους τυφλούς.

Η Ευρώπη αριθμεί σήμερα περίπου 7,4 εκατομμύρια τυφλών ή ατόμων με περιορισμένη όραση, αριθμός που αντιστοιχεί στο 2% του ευρωπαϊκού πληθυσμού.

Έτσι, στο πλαίσιο της μέριμνας για την καλύτερη ενημέρωση των πολιτών, μπορεί να δηλώσει η Επιτροπή πότε και σε ποιό βαθμό θα τεθεί σε εφαρμογή η εκτύπωση επισήμων εγγράφων με σύστημα Μπράιγ;

Απάντηση του κ. Oreja εξ ονόματος της Επιτροπής (4 Ιουλίου 1997)

Η Επιτροπή δείχνει μεγάλη ευαισθησία όσον αφορά τις δυσκολίες που ενδεχομένως αντιμετωπίζουν οι ευρωπαίοι πολίτες με προβλήματα όρασης στην προσπάθειά τους να αποκτήσουν πρόσβαση στα επίσημα έγγραφα.

Η γενίκευση προτύπων όπως είναι η «standard generalised mark-up language» (πρότυπη γλώσσα γενικευμένης σήμανσης) (SGML) για τη δομημένη εισαγωγή των πληροφοριών επιτρέπει την εξεύρεση τεχνικών λύσεων προκειμένου να καταστούν ορισμένα έγγραφα διαθέσιμα σε σύστημα braille.

Λαμβάνοντας υπόψη την υφιστάμενη χρήση των πηγών της Επιτροπής, δεν προβλέπεται προς το παρόν να καταστούν όλα τα επίσημα έγγραφα διαθέσιμα σε σύστημα braille στις 11 γλώσσες.

Ωστόσο, εδώ και αρκετό καιρό, όλα τα επίσημα έγγραφα της Επιτροπής τα οποία αφορούν την ένταξη των ατόμων με ειδικές ανάγκες (πρόγραμμα, έκθεση, ψήφισμα, ευρωπαϊκός οδηγός) καθώς και οι εκδόσεις Hιlioscopes και Helios Flash διατίθενται σε τυφλούς και άλλα άτομα με προβλήματα όρασης υπό μορφή δισκεττών και μάλιστα σε όσο το δυνατό περισσότερες διαφορετικές γλώσσες. Οι ενδιαφερόμενοι μπορούν, απευθυνόμενοι στην Επιτροπή, να αποκτήσουν μια έκδοση του εγγράφου που επιθυμούν σε δισκέττα, ώστε να τη μετατρέψουν εύκολα σε σύστημα braille ή να την εκτυπώσουν σε μορφή κατάλληλη για τα άτομα με προβλήματα όρασης.

Η Επιτροπή θα θέσει το ζήτημα της επέκτασης της προσέγγισης αυτής και σε άλλα έγγραφα, στη διευθυντική επιτροπή της Υπηρεσίας Εκδόσεων, ώστε να αποφασιστεί μια κοινή προσέγγιση των θεσμικών οργάνων.
ΓΡΑΠΤΗ ΕΡΩΤΗΣΗ E-0746/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Πιστώσεις διοικητικής λειτουργίας των ευρωπαϊκών οργάνων

Δύναται η Επιτροπή να ανακοινώσει το συνολικό ύψος των πιστώσεων που διετέθησαν κατά το 1996 στο κονδύλιο Β4-3201:

- για δαπάνες διεξαγωγής μελετών 7

- για δαπάνες διεξαγωγής συνεδριάσεων εμπειρογνωμόνων 7

- για δαπάνες διεξαγωγής διασκέψεων και συνεδριάσεων 7

- για δαπάνες ενημέρωσης και δημοσιεύσεων.

Επίσης, δύναται να προσδιορίσει το μερίδιο εκάστου εξ αυτών των τεσσάρων τύπων δαπανών επί του συνόλου των πιστώσεων που διετέθησαν στο ως άνω κονδύλιο και να δηλώσει εάν θεωρεί αυτή την αναλογία λογική.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 και E-0790/97 (5 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1439/97 υποβολή: Katerina Daskalaki (UPE) προς την Επιτροπή (23 Απριλίου 1997)

Θέμα: Καταστροφή ελληνικών αρχαιοτήτων στον Βουθρωτό

Ο μοναδικός αρχαιολογικός χώρος της Αλβανίας που έχει χαρακτηρισθεί ως Παγκόσμια Πολιτιστική Κληρονομιά από την UNESCO το 1992, ο Βουθρωτός, έξω από τους Άγιους Σαράντα, βρίσκεται τώρα απροστάτευτος και στο έλεος των βανδάλων.

Έχει τη δυνατότητα η Επιτροπή να υποκινήσει ή να στηρίξει κάποια αποστολή σωτηρίας στην Αλβανία έτσι ώστε να προστατευτούν τουλάχιστον οι εναπομείναντες θησαυροί Ευρωπαϊκής Πολιτιστικής Κληρονομιάς;

Απάντηση του κ. Oreja εξ ονόματος της Επιτροπής (13 Ιουνίου 1997)

Όπως γνωρίζει το αξιότιμο μέλος του Κοινοβουλίου, με την απάντησή της στην προφορική ερώτηση H-350/97 του κ. Αλαβάνου κατά την ώρα ερωτήσεων της μερικής συνόδου του Κοινοβουλίου τον Μάιο του 1997 ((Συζητήσεις του Κοινοβουλίου (Μάιος 1997). )), η Επιτροπή έχει ήδη εκφράσει την ανησυχία της και την επιθυμία να εξετάσει μέτρα μέσω του προγράμματος PHARE υπέρ της προστασίας του αρχαιολογικού χώρου στον Βουθρωτό. Πάντως, τα μέτρα αυτά δεν είναι δυνατόν να εξεταστούν και να ληφθούν στο άμεσο μέλλον λόγω των συνθηκών που συνεχίζουν να επικρατούν σ' αυτό το τμήμα της χώρας. Στις επαφές που έχει με τη νέα κυβέρνηση συμφιλίωσης, η Επιτροπή προτίθεται να θίξει το θέμα αυτό και τα μέτρα που πρέπει να ληφθούν.

Επί πλέον, και εφόσον το επιτρέψουν οι περιστάσεις, η Επιτροπή θα μπορούσε επίσης να εξετάσει το ενδεχόμενο να στηρίξει την αποστολή εμπειρογνωμόνων για την εκτίμηση της κατάστασης καθώς και την εκτέλεση μέτρων επείγουσας ανάγκης με στόχο την προστασία του εν λόγω σημαντικού αρχαιολογικού χώρου από περαιτέρω ζημίες και υποβάθμιση. Η αποστολή και τα μέτρα αυτά θα μπορούσαν να εκτελεστούν στο πλαίσιο της διασυνοριακής συνεργασίας (Ελλάς/Αλβανία/Ιταλία) με διαβουλεύσεις και στενή συνεργασία με τις Αλβανικές αρχές και υπό την αιγίδα ενός διεθνούς οργανισμού όπως το Διεθνές Συμβούλιο Αρχαιολογικών Μνημείων και Χώρων (ICOMOS).
ΓΡΑΠΤΗ ΕΡΩΤΗΣΗ E-1837/97 υποβολή: Winfried Menrad (PPE) προς την Επιτροπή (28 Μαΐου 1997)

Θέμα: Ειδικά συστήματα κοινωνικής ασφάλισης στη δημόσια διοίκηση

Σε συνάρτηση με το δικαίωμα της ελεύθερης κυκλοφορίας προσώπων σχεδιάζεται μια επέκταση της εφρμογής των διατάξεων συντονισμού του Κανονισμού 1408/71 ((ΕΕ L 149 της 5.7.1971, σελ. 2.)) που αφορά τους νόμιμα ασφαλισμένους εργαζομένους και ελεύθερους επαγγελματίες και σε άλλες, εκτός των παραπάνω, ομάδες προσώπων και ασφαλιστικά συστήματα. Επί του παρόντος εξετάζεται το ζήτημα, με ποιν τρόπο πρέπει να ενταχθούν τα ειδικά συστήματα της δημόσιας διοίκησης στον συγκεκριμένο Κανονισμό (πρβλ. π.χ. διαδικασία ενώπιον του Δικαστηρίου των Ευρωπαϊκών Κοινοτήτων).

Ερωτώ σχετικά την Επιτροπή:

1. Ποια κράτη μέλη της ΕΕ διαθέτουν ειδικά συστήματα κοινωνικής ασφάλισης για τους εργαζομένους στη δημόσια διοίκηση (συντάξεις δημοσιών υπαλλήλων);

2. Ποια από αυτά τα κράτη επιχειρούν να εξασφαλίσουν τα ειδικά συστήματα για υπαλλήλους καθώς και για άλλους συνταξιούχους μέσω ειδικών «αποθεματικών συντάξεων»;

3. Μέχρι ποιας ημερομηνίας υπολογίζει η Επιτροπή ότι θα ενσωματωθούν οι συντάξεις των δημοσίων υπαλλήλων στο σύστημα συντονισμού τουΚανονισμού 1408/71;

Απάντηση του κ.Flynn εξ ονόματος της Επιτροπής (8 Ιουλίου 1997)

1. Τα συστήματα κοινωνικής ασφάλισης των κρατών μελών συντονίζονται από τους κανονισμούς του Συμβουλίου (ΕΟΚ) 1408/71 και 574/72 ((Τροποποιήθηκαν και ενημερώθηκαν από τον κανονισμό 118/97 (ΕΕ L 28 της 30.1.1997). )). Πρέπει ωστόσο να σημειωθεί ότι οι κανονισμοί έχουν σαν στόχο μόνον το συντονισμό και όχι την εναρμόνιση των εθνικών συστημάτων κοινωνικής ασφάλισης. Τα κράτη μέλη αποφασίζουν ελεύθερα σχετικά με την οργάνωση και τη χρηματοδότηση των διαφορετικών συστημάτων κοινωνικής ασφάλισης.

2. Μελέτη η οποία εκπονήθηκε πρόσφατα από το Ευρωπαϊκό Ίδρυμα Δημόσιας Διοίκησης ((Civil Service in the Europe of the Fifteen, Maastricht 1996. )) δείχνει ότι τα περισσότερα κράτη μέλη πληρώνουν τις συντάξεις των δημόσιων υπαλλήλων από τον κρατικό τους προϋπολογισμό. Στην Ολλανδία το ειδικό σύστημα χρηματοδοτείται μέσω ενός ειδικού συνταξιοδοτικού ταμείου και σε μερικά κράτη μέλη οι συντάξεις πληρώνονται μερικώς από το ειδικό τμήμα του κρατικού προϋπολογισμού και μερικώς με χρήματα που προέρχονται από ένα ειδικό συνταξιοδοτικό ταμείο (Πορτογαλία και Σουηδία).

3. Η Επιτροπή υπέβαλε πρόταση το 1992 για επέκταση του υλικού πεδίου του κανονισμού (ΕΟΚ) 1408/71 στα ειδικά συστήματα για δημόσιους υπαλλήλους ((ΕΕ C 46 της 20.2.1992. )). Δεν έχει ακόμη επιτευχθεί η ομοφωνία που απαιτείται στο Συμβούλιο.

Στις 22 Νοεμβρίου 1995 το Ευρωπαϊκό Δικαστήριο αποφάσισε ότι η υπάρχουσα έλλειψη συντονισμού των ειδικών συστημάτων αποτελούσε εμπόδιο για την ελεύθερη κυκλοφορία που θα έπρεπε να ξεπεραστεί μέσω κάποιας απόφασης του Συμβουλίου. Στην απόφαση αυτή, το Συμβούλιο είναι ελεύθερο να παρεκκλίνει κατά κάποιο τρόπο από τους μηχανισμούς που εισήγαγε πρόσφατα ο κανονισμός (ΕΟΚ) 1408/71 προκειμένου να ληφθούν υπόψη οι ιδιαιτερότητες των ειδικών συστημάτων που αφορούν τους δημόσιους υπαλλήλους ((Υπόθεση C-443/93, ΒΟΥΓΙΟΥΚΑΣ, Ε.Δ., συλλογή 1995, I-4033. )). Το Συμβούλιο συζητά ακόμη τις πιθανές λύσεις.
ΓΡΑΠΤΗ ΕΡΩΤΗΣΗ E-2058/97 υποβολή: Nikitas Kaklamanis (UPE) προς την Επιτροπή (16 Iουνίου 1997)

Θέμα: Πληθυσμιακή σύνθεση της σημερινής Τουρκίας

Σύμφωνα με μελέτη του πολύ σοβαρού γερμανικού πανεπιστημίου του Τύμπινγκεν, στη Μικρά Ασία υπάρχουν άνω των εκατό γηγενών εθνών, ενώ οι τουρκικής καταγωγής πολίτες αυτής της χώρας αποτελούν οριακή, κατά πάσα πιθανότητα, μειοψηφία. Γνωστές εξάλλου είναι οι πληροφορίες σύμφωνα με τις οποίες στη σημερινή τουρκική επικράτεια υπάρχουν απειράριθμοι «Κρυπτοχριστιανοί», οι οποίοι διστάζουν να δηλώσουν ελεύθερα την καταγωγή και την πίστη τους, φοβούμενοι τη μεταχείριση που μπορεί να τους επιφυλάξει η Τουρκική Διοίκηση. Συγκεχυμένες, εξάλλου, είναι και οι πληροφορίες για τον ακριβή αριθμό των Κούρδων αυτής της χώρας, ενώ τα στοιχεία που αναφέρονται ποικίλλουν από 8 μέχρι 20 εκατομμύρια.

Θα ήθελα να πληροφορηθώ αν η Ευρωπαϊκή Επιτροπή έχει θέσει ή προτίθεται να θέσει στις τουρκικές αρχές το θέμα τής με ακρίβεια και αντικειμενικότητα καταγραφής της πληθυσμιακής σύνθεσης της σημερινής Τουρκίας, αφού είναι δεδομένη η πρόθεση και των δύο πλευρών (ΕΕ και Τουρκία) για ενσωμάτωση της χώρας αυτής στο ευρωπαϊκό οικοδόμημα, κάτι που προϋποθέτει πλήρη και με ευλάβεια σεβασμό της πολιτισμικής ταυτότητας όλων των εθνοτήτων που διαβιούν στο έδαφός της;

Απάντηση του κ. Van den Broek εξ ονόματος της Επιτροπής (11 Ιουλίου 1997)

Η τελευταία απογραφή που οργανώθηκε στην Τουρκία έγινε το 1990. Δεν έχει καθοριστεί ημερομηνία για την προσεχή απογραφή.

Οι τουρκικές αρχές θεωρούν ότι η εθνική καταγωγή δεν πρέπει να περιέχεται στις ερωτήσεις που τίθενται με την ευκαιρία αυτών των απογραφών.
ΓΡΑΠΤΗ ΕΡΩΤΗΣΗ E-0735/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Πιστώσεις διοικητικής λειτουργίας των ευρωπαϊκών οργάνων

Δύναται η Επιτροπή να ανακοινώσει το συνολικό ύψος των πιστώσεων που διετέθησαν κατά το 1996 στο κονδύλιο B4-1009:

- για δαπάνες διεξαγωγής μελετών 7

- για δαπάνες διεξαγωγής συνεδριάσεων εμπειρογνωμόνων 7

- για δαπάνες διεξαγωγής διασκέψεων και συνεδριάσεων 7

- για δαπάνες ενημέρωσης και δημοσιεύσεων.

Επίσης, δύναται να προσδιορίσει το μερίδιο εκάστου εξ αυτών των τεσσάρων τύπων δαπανών επί του συνόλου των πιστώσεων που διετέθησαν στο ως άνω κονδύλιο και να δηλώσει εάν θεωρεί αυτή την αναλογία λογική.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 και E-0790/97 (5 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0971/97 υποβολή: Gianni Tamino (V) προς την Επιτροπή (13 Μαρτίου 1997)

Θέμα: Προώθηση ενός CD-Rom με τίτλο «Cepit» με θέμα τις χρηματοδοτήσεις που χορηγεί η ΕΕ για την ανάπτυξη και την τεχνολογική καινοτομία

Την περίοδο αυτή διαφημίζεται στις καθημερινές ιταλικές εφημερίδες η κυκλοφορία ενός CD-Rom με την επωνυμία «Cepit» που περιέχει πληροφορίες για την πρόσβαση στα ευρωπαϊκά κονδύλια για τη στήριξη της τεχνολογικής καινοτομίας. Στην εν λόγω διαφήμιση εμφανίζονται, μαζί με τη σημαία της Ένωσης, και τα αρχικά της Ευρωπαϊκής Επιτροπής «ΓΔXII-ΓΔXVI», οι λογότυποι της ENEA (δύο φορές), του Υπουργείου Πανεπιστημιακής Επιστημονικής Έρευνας, της Υπηρεσίας για την Προώθηση της Ευρωπαϊκής Έρευνας. Το προϊόν που παράγει και προωθεί η εταιρία «Wonder Company Ε.Π.Ε» και διατίθεται, με την τιμή τιμοκαταλόγου, 446.000 λιρέττες Ιταλίας (περίπου 232 ECU). Εξάλλου, όταν ερωτήθηκε, η εταιρία «Wonder» δήλωσε ότι διέθεσε δωρεάν στην Επιτροπή μόνο ένα αντίτυπο του CD-Rom, όπως άλλωστε και στην ENEA.

Η Επιτροπή έχει ενημερωθεί για το ν λόγω προϊόν;

Συνέβαλε άραγε καθ'οιονδήποτε τρόπο στην ως άνω παραγωγή του εν λόγω προϊόντος (τεκμηρίωση, χρηματοδοτήσεις, κλπ.);

Δεν συμφωνεί η Επιτροπή ότι η παρουσίαση μιας εμπορικής πρωτοβουλίας όπως αυτή, με την σημαία της ΕΕ σε εμφανέστερο, από τυπογραφικής άποψης, σημείο από το ίδιο το λογότυπο της εταιρίας παραγωγής, θα μπορούσε να δημιουργήσει προσδοκίες που αφίστανται της πραγματικότητας;

Γιατί για παραγωγές αυτού του είδους η Επιτροπή δεν προβλέπει ως όρο για τη δική της ενδεχόμενη συμμετοχή τη δωρεάν διάθεση ενός συγκεκριμένου αριθμού αντιτύπων του προϊόντος σε δημόσια ιδρύματα όπως π.χ., τα πανεπιστήμια, τα γραφεία της Επιτροπής στις διάφορες χώρες της ΕΕ, κλπ.;

Απάντηση της κ. Wulf-Mathies εξ ονόματος της Επιτροπής (26 Μαΐου 1997)

Η Επιτροπή δεν γνωρίζει τίποτα σχετικά με αυτό το CD-ROM ούτε έχει συμμετάσχει στην παραγωγή του. Συγκεντρώνει πιο συγκεκριμένες πληροφορίες και επιφυλάσσεται, ενδεχομένως, να λάβει τα κατάλληλα μέτρα.